अस्पताल से ग्रेज्यूऐट होकर निकला आठ माह का बच्चा
Post By : Dastak Admin on 04-Sep-2018 10:37:19
आठ महीने का बच्चा अस्पताल से निकलते ही 'ग्रेजुएट' हो गया। इस नन्हे से बच्चे का नाम कलेन पॉटर है। इसका जन्म साढ़े पांच महीने में ही हो गया था। वक्त से पहले जन्म की वजह से यह बहुत कमजोर था। डॉक्टरों ने कहा कि इसके की संभावना केवल 2 फीसदी बताई थी।
मगर तमाम आशंकाओं और अनुमान को बौना साबित करते हुए कलेन पॉटर नामक यह नवजात शानो-शौकत के साथ घर लौट रहा है। अस्पताल का पूरा स्टाफ इसकी विदाई के वक्त मौजूद था। इस पल को यादगार बनाने के लिए माता-पिता ने स्टाफ के साथ मिलकर खास बंदोबस्त किए।
इतनी छोटी सी उम्र में इतनी बड़ी जंग को सेलिब्रेट करने के लिए कलेन की मां उनके लिए खास लिबास लेकर आईं। जैसा लबादा छात्र अपनी ग्रैजुएशन सेरिमनी में पहनते हैं, वैसे ही लुक में कलेन नजर आए। सिर पर काली टोपी में वह बेहद क्यूट लग रहे हैं।
कलेन को इस तरह तैयार करने के पीछे खास मकसद था। जिस तरह एक छात्र तमाम तालीम हासिल कर, दुनिया का सामना करने निकलता है उसी तरह कलेन भी एक नए सिरे से दुनिया की सच्चाई का हिस्सा बनने जा रहा है। यही वजह है कि उसे इस लिबास में तैयार किया गया।
अमेरिका के अलबामा में मौजूद मोबाइल नामक शहर की यह घटना है। जब कई अस्पतालों ने कलेन का इलाज करने से इंकार कर दिया था, तब चिल्ड्रेन एंड वूमन हॉस्पिटल ने मां-बाप की आस जगाई। अब उसके फेसबुक पर पोस्ट किया गए इस बच्चे का वीडियो खूब पसंद किया जा रहा है -